ddrg/super_eurlex huggingface dataset:
DA Den Europæiske Unions Tidende C 462/18

Rettens dom af 26. oktober 2016 — Kaddour mod Rådet

(Sag T-155/15) (1)

((Fælles udenrigs- og sikkerhedspolitik - restriktive foranstaltninger over for Syrien - indefrysning af midler - annullation af tidligere retsakter ved en dom afsagt af Retten - nye retsakter, hvorved sagsøgerens navn er blevet opført på listerne - annullationssøgsmål - procesreglementets artikel 76, litra d) - stævningens indhold - formaliteten - begrundelsespligt - bevisbyrde - ejendomsret - frihed til at oprette og drive egen virksomhed))

(2016/C 462/22)

Processprog: fransk

Parter

Sagsøger: Khaled Kaddour (Damaskus, Syrien) (først ved advokaterne A. Boesch, D. Amaudruz og M. Ponsard, solicitor V. Davies og T. Eicke, QC, derefter ved solicitor V. Davies, T. Eicke, QC, og solicitor V. Wilkinson)

Sagsøgt: Rådet for Den Europæiske Union (ved G. Étienne og S. Kyriakopoulou, som befuldmægtigede)

Sagens genstand

Søgsmål på grundlag af artikel 263 TEUF med påstand om annullation af dels Rådets gennemførelsesafgørelse 2015/117/FUSP af 26. januar 2015 om gennemførelse af afgørelse 2013/255/FUSP om restriktive foranstaltninger over for Syrien (EUT 2015, L 20, s. 85) dels Rådets gennemførelsesforordning (EU) 2015/108 af 26. januar 2015 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2015, L 20, s. 2), for så vidt som sagsøgerens navn er blevet opført på listen over de personer og enheder, der er omfattet af de restriktive foranstaltninger.

Konklusion

1) Rådet for Den Europæiske Union frifindes.

2) Khaled Kaddour bærer sine egne omkostninger og betaler de af Rådet for Den Europæiske Union afholdte omkostninger i forbindelse med denne sag og sagen om foreløbige forholdsregler.

(1) EUT C 190 af 8.6.2015.
DA Den Europæiske Unions Tidende C 462/18

Rettens dom af 26. oktober 2016 — Jaber mod Rådet

(Sag T-154/15) (1)

((Fælles udenrigs- og sikkerhedspolitik - restriktive foranstaltninger over for Syrien - indefrysning af midler - annullation af tidligere retsakter ved en dom afsagt af Retten - nye retsakter, hvorved sagsøgerens navn er blevet opført på listerne - annullationssøgsmål - procesreglementets artikel 76, litra d) - stævningens indhold - formaliteten - begrundelsespligt - bevisbyrde - ejendomsret - frihed til at oprette og drive egen virksomhed))

(2016/C 462/21)

Processprog: fransk

Parter

Sagsøger: Aiman Jaber (Lattakia, Syrien) (ved advokaterne A. Boesch, D. Amaudruz og M. Ponsard)

Sagsøgt: Rådet for Den Europæiske Union (ved B. Driessen og S. Kyriakopoulou, som befuldmægtigede)

Sagens genstand

Søgsmål på grundlag af artikel 263 TEUF med påstand om annullation af dels Rådets gennemførelsesafgørelse 2015/117/FUSP af 26. januar 2015 om gennemførelse af afgørelse 2013/255/FUSP om restriktive foranstaltninger over for Syrien (EUT 2015, L 20, s. 85) dels Rådets gennemførelsesforordning (EU) 2015/108 af 26. januar 2015 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2015, L 20, s. 2), for så vidt som sagsøgerens navn er blevet opført på listen over de personer og enheder, der er omfattet af de restriktive foranstaltninger.

Konklusion

1) Rådet for Den Europæiske Union frifindes.

2) Aiman Jaber bærer sine egne omkostninger og betaler de af Rådet for Den Europæiske Union afholdte omkostninger i forbindelse med denne sag og sagen om foreløbige forholdsregler.

(1) EUT C 190 af 8.6.2015.
DA Den Europæiske Unions Tidende C 38/28

Rettens dom af 15. december 2016 — Aldi mod EUIPO — Miquel Alimentació Grup (Gourmet)

(Sag T-212/15) (1)

((EU-varemærker - indsigelsessag - ansøgning om EU-figurmærket Gourmet - ældre nationale ord- og figurmærker GOURMET og Gourmet - relativ registreringshindring - risiko for forveksling - lighed mellem tegnene - artikel 8, stk. 1, litra b), i forordning (EF) nr. 207/2009))

(2017/C 038/38)

Processprog: tysk

Parter

Sagsøger: Aldi GmbH & Co. KG (Mülheim an der Ruhr, Tyskland) (ved advokaterne C. Fürsen, N. Lützenrath, U. Rademacher og N. Bertram)

Sagsøgt: Den Europæiske Unions Kontor for Intellektuel Ejendomsret (ved M. Eberl og M. Fischer, som befuldmægtigede)

Den anden part i sagen for appelkammeret ved EUIPO og intervenient ved Retten: Miquel Alimentació Grup, SA (Vilamalla, Spanien) (ved advokaterne C. Duch Fonoll og R. Niebel)

Sagens genstand

Søgsmål anlagt til prøvelse af afgørelse truffet den 24. februar 2015 af Fjerde Appelkammer ved EUIPO (sag R 0314/2014-4) vedrørende en indsigelsessag mellem Miquel Alimentació Grup og Aldi

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Aldi GmbH & Co. KG betaler sagens omkostninger.

(1) EUT C 198 af 15.6.2015.
DA Den Europæiske Unions Tidende C 38/31

Rettens dom af 15. december 2016 — Aldi mod EUIPO — Cantina Tollo (ALDIANO)

(Sag T-391/15) (1)

((EU-varemærker - indsigelsessag - ansøgning om EU-ordmærket ALDIANO - ældre EU-ordmærke ALDI - reel brug af det ældre varemærke - artikel 42, stk. 2, i forordning (EF) nr. 207/2009 - regel 22, stk. 3, i forordning (EF) nr. 2868/95))

(2017/C 038/42)

Processprog: engelsk

Parter

Sagsøger: Aldi GmbH & Co. KG (Mülheim an der Ruhr, Tyskland) (ved advokaterne N. Lützenrath, U. Rademacher, C. Fürsen og N. Bertram)

Sagsøgt: Den Europæiske Unions Kontor for Intellektuel Ejendomsret (ved M. Rajh, som befuldmægtiget)

Den anden part i sagen for appelkammeret ved EUIPO og intervenient ved Retten: Cantina Tollo SCA (Tollo, Italien) (ved advokaterne F. Celluprica og F. Fischetti)

Sagens genstand

Søgsmål anlagt til prøvelse af afgørelse truffet den 13. maj 2015 af Fjerde Appelkammer ved EUIPO (sag R 1612/2014-4) vedrørende en indsigelsessag mellem Aldi og Cantina Tollo

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Aldi GmbH & Co. KG betaler sagens omkostninger.

(1) EUT C 302 af 14.9.2015.
DA Den Europæiske Unions Tidende C 38/29

Rettens dom af 15. december 2016 — Redpur mod EUIPO — Redwell Manufaktur (Redpur)

(Sag T-227/15) (1)

((EU-varemærker - indsigelsessag - ansøgning om EU-ordmærket Redpur - det ældre EU-figurmærke redwell INFRAROT HEIZUNGEN - relativ registreringshindring - risiko for forveksling - artikel 8, stk. 1, litra b), i forordning (EF) nr. 207/2009))

(2017/C 038/39)

Processprog: tysk

Parter

Sagsøger: Redpur GmbH (Hayingen, Tyskland) (ved advokat S. Schiller)

Sagsøgt: Den Europæiske Unions Kontor for Intellektuel Ejendomsret (EUIPO) (ved D. Walicka, som befuldmægtiget)

Den anden part i sagen for appelkammeret ved EUIPO og intervenient ved Retten: Redwell Manufaktur GmbH (Rotenturm an der Pinka, Østrig) (ved advokat C. Gassauer Fleissner)

Sagens genstand

Søgsmål anlagt til prøvelse af afgørelse truffet den 11. februar 2015 af Første Appelkammer ved EUIPO (sag R 678/2014–1) vedrørende en mellem Redpur og Redwell Manufaktur.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Redpur GmbH betaler sagens omkostninger.

(1) EUT C 236 af 20.7.2015.
DA Den Europæiske Unions Tidende C 38/30

Rettens dom af 14. december 2016 — Todorova Androva mod Rådet m.fl.

(Sag T-366/15) (1)

((Appel - personalesag - tjenestemænd - forfremmelse - forfremmelsesåret 2011 - ikke opførelse på listen over forfremmelsesværdige tjenestemænd - frifindelse af sagsøgte i første instans - vedtægtens artikel 45 - § 4 i rammeaftalen vedrørende tidsbegrænset ansættelse, der er indgået af EFS, UNICE og CEEP - ligebehandling - begrundelsespligt - bevisbyrde - undersøgelsespligt, som påhviler den domstol, der realitetsbehandler sagen - ulovlighedsindsigelse - regel om overensstemmelse mellem klagen og det søgsmål, der anlægges ved Unionens retsinstanser))

(2017/C 038/41)

Processprog: fransk

Parter

Appellant: Viara Todorova Androva (Rhode Saint Genèse, Belgien) (ved advokat M. Velardo)

De øvrige parter i appelsagen: Rådet for Den Europæiske Union (ved M. Bauer og M. Veiga, som befuldmægtigede), Europa-Kommissionen (først ved J. Currall, G. Gattinara og A. C. Simon, derefter ved G. Gattinara og A. C. Simon, som befuldmægtigede) og Revisionsretten (ved N. Scafarto, som befuldmægtiget)

Intervenient til støtte for Rådet for Den Europæiske Union: Europa-Parlementet (ved D. Nessaf og M. Dean, som befuldmægtigede)

Sagens genstand

Appel af dom afsagt af Retten for EU-Personalesager (Anden Afdeling) den 29. april 2015, Todorova Androva mod Rådet (F-78/12, EU:F:2015:37), med påstand om ophævelse af denne dom.

Konklusion

1) Appellen forkastes.

2) Viara Todorova Androva bærer sine egne omkostninger og betaler de af Rådet for Den Europæiske Union og Europa-Kommissionen afholdte omkostninger.

3) Europa-Parlamentet bærer sine egne omkostninger.

(1) EUT C 337 af 12.10.2015.
DA Den Europæiske Unions Tidende C 78/24

Rettens dom af 2. februar 2017 — IMG mod Kommissionen

(Sag T-381/15) (1)

((Beskyttelse af Unionens finansielle interesser - skærpede revisions- og overvågningsforanstaltninger samt kontrolindberetning inden for rammerne af systemet for tidlig varsling - afgørelse om suspension af sagsøgerens mulighed for at indgå kontrakter med Kommissionen om indirekte forvaltning, henset til den tvivl, der foreligger vedrørende sagsøgerens status som international organisation - annullationssøgsmål - retsakt, der ikke kan gøres til genstand for et søgsmål - manglende retlig interesse - delvis afvisning - retten til forsvar - begrundelsespligt - åbenbart fejlskøn - proportionalitet - retssikkerhed - berettiget forventning - erstatningssøgsmål))

(2017/C 078/32)

Processprog: fransk

Parter

Sagsøger: International Management Group (IMG) (Bruxelles, Belgien) (ved advokaterne L. Levi og A. Tymen)

Sagsøgt: Europa-Kommissionen (ved J. Baquero Cruz og S. Bartelt, som befuldmægtigede)

Sagens genstand

Dels en påstand i henhold til artikel 263 TEUF om annullation af Kommissionens skrivelse, hvorved denne bestemmer, at der skal iværksættes skærpede revisions- og overvågningsforanstaltninger samt kontrolindberetning, og giver sagsøgeren afslag på, at denne kan indgå kontrakter med Kommissionen om indirekte forvaltning, dels en påstand i henhold til artikel 268 TEUF om erstatning for den skade, som sagsøgeren angiveligt har lidt på grund af vedtagelsen af de foranstaltninger, der er fastsat i den nævnte skrivelse.

Konklusion

1) Det er ufornødent at træffe afgørelse i sagen, for så vidt som International Management Group (IMG) har anmodet om annulation af registreringen af denne i forbindelse med kontrolindberetningen i systemet for tidlig varsling.

2) I øvrigt afvises eller forkastes sagen som ugrundet.

3) IMG betaler sagens omkostninger.

(1) EUT C 337af 12.10.2015.
DA Den Europæiske Unions Tidende C 78/21

Rettens dom af 1. februar 2017 — Gómez Echevarría mod EUIPO — M and M Direct (wax by Yuli’s)

(Sag T-19/15) (1)

((EU-varemærker - ugyldighedssag - EU-figurmærket wax by Yuli’s - det ældre EU-ordmærke MADWAX og det ældre nationale figurmærke wax - artikel 53, stk. 1, litra a), i forordning (EF) nr. 207/2009 - risiko for forveksling - artikel 8, stk. 1, litra b), i forordning nr. 207/2009 - rækkevidden af appelkammerets undersøgelse - artikel 64, stk. 1, i forordning nr. 207/2009 - ret til forsvar - artikel 41, stk. 2, litra a), i chartret om grundlæggende rettigheder - misbrug af rettighed - omkostninger til repræsentation ved EUIPO - artikel 85, stk. 1, i forordning nr. 207/2009))

(2017/C 078/28)

Processprog: spansk

Parter

Sagsøger: Yuleidy Caridad Gómez Echevarría (Benalmádena, Spanien) (ved advokat E. López Chicheri y Selma)

Sagsøgt: Den Europæiske Unions Kontor for Intellektuel Ejendomsret (EUIPO) (ved S. Palmero Cabezas, som befuldmægtiget)

Den anden part i sagen for appelkammeret ved EUIPO og intervenient ved Retten: M and M Direct Ltd (London, Det Forenede Kongerige)

Sagens genstand

Påstand om annullation af afgørelse truffet den 6. november 2014 af Første Appelkammer ved EUIPO (sag R 951/2014-1) vedrørende en ugyldighedssag mellem M and M Direct og Mme Gómez Echevarría.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Yuleidy Caridad Gómez Echevarría betaler sagens omkostninger.

(1) EUT C 89 af 16.3.2015.
DA Den Europæiske Unions Tidende C 70/19

Rettens dom af 24. januar 2017 — Nausicaa Anadyomène og Banque d’escompte mod ECB

(Sag T-749/15) (1)

((Ansvar uden for kontraktforhold - økonomisk og monetær politik - ECB - nationale centralbanker - omstrukturering af den græske offentlige gæld - program om køb af værdipapirer - aftale om ombytning af værdipapirer udelukkende for Eurosystemets centralbanker - inddragelse af den private sektor - klausuler om kollektiv optræden - forbedret sikkerhedsstillelse i form af en tilbagekøbsordning med henblik på at understøtte kvaliteten af værdipapirer som garantier - private kreditorer - kommercielle banker - tilstrækkeligt kvalificeret tilsidesættelse af en bestemmelse, som tillægger borgerne rettigheder - berettiget forventning - ligebehandling))

(2017/C 070/26)

Processprog: fransk

Parter

Sagsøgere: Nausicaa Anadyomène SAS (Paris, Frankrig) og Banque d’escompte (Paris) (ved advokaterne S. Rodrigues og A. Tymen)

Sagsøgt: Den Europæiske Centralbank (ved O. Heinz, G. Varhelyi og F. von Lindeiner, som befuldmægtigede, bistået af advokat H. G. Kamann)

Sagens genstand

Påstand i henhold til artikel 268 TEUF om erstatning for det tab, som sagsøgerne angiveligt har lidt efter bl.a. vedtagelsen af Den Europæiske Centralbanks afgørelse 2012/153/EU af 5. marts 2012 om belånbarheden af omsættelige gældsinstrumenter, som er udstedt eller fuldt ud garanteret af den græske stat, i forbindelse med den græske stats gældsombytningstilbud (ECB/2012/3) og af andre foranstaltninger fra ECB, der var knyttet til omlægningen af Grækenlands offentlige gæld.

Konklusion

1) Den Europæiske Centralbank frifindes.

2) Nausicaa Anadyomène SAS og Banque d’escompte betaler sagens omkostninger.

(1) EUT C 68 af 22.2.2016.
DA Den Europæiske Unions Tidende C 63/24

Rettens dom af 17. januar 2017 — QuaMa Quality Management mod EUIPO — Microchip Technology (medialbo)

(Sag T-225/15) (1)

((EU-varemærker - indsigelsessag - ansøgning om EU-ordmærket medialbo - det ældre EU-ordmærke MediaLB - relativ registreringshindring - risiko for forveksling - Artikel 8, stk. 1, litra b), i forordning (EF) nr. 207/2009 - Artikel 41, stk. 1, i forordning nr. 207/2009 - indførelse i registret af overdragelse af et varemærke - Artikel 17, stk. 7, i forordning nr. 207/2009))

(2017/C 063/32)

Processprog: tysk

Parter

Sagsøger: QuaMa Quality Management GmbH (Glashütten, Tyskland) (ved advokat C. Russ)

Sagsøgt: Den Europæiske Unions Kontor for Intellektuel Ejendomsret (EUIPO) (ved M. Fischer, som befuldmægtiget)

Den anden part i sagen for appelkammeret ved EUIPO og intervenient ved Retten: Microchip Technology, Inc. (Chandler, Arizona, Forenede Stater) (ved advokat C. Bergmann)

Sagens genstand

Søgsmål anlagt til prøvelse af afgørelse truffet den 19. februar 2015 af Fjerde Appelkammer ved EUIPO (sag R 1809/2014-4 og R 1680/2014-4) vedrørende en indsigelsessag mellem Microchip Technology og M. Alexander Bopp

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) QuaMa Quality Management GmbH betaler sagens omkostninger.

(1) EUT C 228 af 13.7.2015.
DA Den Europæiske Unions Tidende C 63/26

Rettens dom af 17. januar 2017 — Cofely Solelec m.fl. mod Parlamentet

(Sag T-419/15) (1)

((Offentlige bygge- og anlægskontrakter - udbudsprocedure - udvidelse og modernisering af Konrad Adenauer-bygningen i Luxembourg - annullation af udbudsproceduren - begrundelsespligt - markedsværdi - åbenbart urigtigt skøn))

(2017/C 063/35)

Processprog: fransk

Parter

Sagsøgere: Cofely Solelec (Esch-sur-Alzette, Luxembourg), Mannelli & Associés SA (Bertrange, Luxembourg) og Cofely Fabricom (Bruxelles, Belgien) (ved advokat S. Marx)

Sagsøgt: Europa-Parlamentet (ved L. Chrétien og M. Mraz, som befuldmægtigede)

Sagens genstand

Påstand i henhold til artikel 263 TEUF om annullation af de afgørelser, der er indeholdt i skrivelserne med referencenumrene D(2015) 24297 og D(2015) 28116 af henholdsvis den 29. maj 2015 og 11. juni 2015, truffet af Europa-Parlamentets Generaldirektorat for Infrastruktur og Logistik, hvorved sagsøgerne fik meddelelse om, at udbudsproceduren med referencen INLO-D-UPIL-T-14-AO4 for parti 75 med overskriften »Elektricitet — strøm« vedrørende projektet om udvidelse og modernisering af Konrad Adenauer-bygningen i Luxembourg (Luxembourg) blev annulleret.

Konklusion

1) Europa-Parlamentet frifindes.

2) Cofely Solelec, Mannelli & Associés SA og Cofely Fabricom betaler sagens omkostninger.

(1) EUT C 337 af 12.10.2015.
DA Den Europæiske Unions Tidende C 38/28

Rettens dom af 15. december 2016 — Abertis Telecom Terrestre og Telecom Castilla-La Mancha mod Kommissionen

(Forenede sager T-37/15 og T-38/15) (1)

((Statsstøtte - digital-tv - støtte til implementering af jordbaseret digital-tv i fjerntliggende og mindre urbaniserede områder i Castilla-La Mancha - afgørelse, hvorved støtten erklæres uforenelig med det indre marked - begrebet virksomhed - økonomisk aktivitet - fordel - tjenesteydelse af almen økonomisk interesse - konkurrenceforvridning - artikel 107, stk. 3, litra c), TEUF - ny støtte))

(2017/C 038/37)

Processprog: spansk

Parter

Sagsøgere: Abertis Telecom Terrestre, SA (Barcelona, Spanien) og Telecom Castilla-La Mancha, SA (Toledo, Spanien) (først ved advokaterne J. Buendía Sierra, A. Lamadrid de Pablo, A. Balcells Cartagena og M. Bolsa Ferruz, derefter ved advokaterne J. Buendía Sierra, A. Lamadrid de Pablo og M. Bolsa Ferruz)

Sagsøgt: Europa-Kommissionen (ved É. Gippini Fournier, P. Němečková og B. Stromsky, som befuldmægtigede)

Intervenient til støtte for sagsøgte: SES Astra (Betzdorf, Luxembourg) (ved advokaterne F. González Díaz, F. Salerno og V. Romero Algarra)

Sagens genstand

Søgsmål støttet på artikel 263 TEUF med påstand om annullation af Kommissionens afgørelse C(2014) 6846 final af 1. oktober 2014 om statsstøtte SA.27408 [(C 24/2010) (ex NN 37/2010, ex CP 19/2009)] tildelt af myndighederne i Castilla-La Mancha til implementering af jordbaseret digital-tv i fjerntliggende og mindre urbaniserede områder i Castilla-La Mancha, som ændret ved afgørelse C(2015) 7193 final af 20. oktober 2015 om berigtigelse af visse fejl indeholdt i afgørelse C(2014) 6846 final.

Konklusion

1) Europa-Kommissionen frifindes.

2) Abertis Telecom Terrestre, SA og Telecom Castilla-La Mancha, SA bærer deres egne omkostninger og betaler de af Kommissionen og SES Astra afholdte omkostninger.

(1) EUT C 89 af 16.3.2015.
DA Den Europæiske Unions Tidende C 112/34

Rettens dom af 17. februar 2017 — European Dynamics Luxembourg m.fl. mod EMA

(Sag T-441/15) (1)

((Voldgiftsbestemmelse - rammeaftale med flere kontrahenter i kaskade EMA/2012/10/ICT - levering af eksterne tjenesteydelser på området for softwareapplikationer - anmodning om levering af tjenesteydelser rettet til sagsøgerne - afvisning af de ansøgninger, som sagsøgerne havde fremsat - proportionalitet - delvis omkvalificering af søgsmålet - ansvar uden for kontraktforhold))

(2017/C 112/47)

Processprog: græsk

Parter

Sagsøgere: European Dynamics Luxembourg SA (Luxembourg, Luxembourg), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland), European Dynamics Belgium SA (Bruxelles, Belgien) (først ved advokaterne I. Ampazis og M. Sfyri, derefter ved advokaterne M. Sfyri, D. Papadopoulou og C.-N. Dede)

Sagsøgt: Det Europæiske Lægemiddelagentur (EMA) (ved T. Jabłoński, N. Rampal Olmedo, G. Gavriilidou og P. Eyckmans, som befuldmægtigede)

Sagens genstand

Dels en påstand i henhold til artikel 263 TEUF om annullation af EMA’s afgørelse af 4. juni 2015, meddelt pr. e-mail af direktøren for it-ressourcer, hvorved to af de ansøgninger, som sagsøgerne havde fremsat til anmodningen om tjenesteydelser nr. SC001, som led i rammeaftalen EMA/2012/10/TIC, blev afvist, dels en påstand i henhold til artikel 268 TEUF om erstatning for den skade, som sagsøgerne angiveligt havde lidt som følge af denne afgørelse.

Konklusion

1) Det Europæiske Lægemiddelagentur frifindes.

2) European Dynamics Luxembourg SA, Evropaïki Dynamiki — Proigmena Systimata Tilepikoinonion Pliroforikis kai Tilematikis AE og European Dynamics Belgium SA betaler sagens omkostninger.

(1) EUT C 328 af 5.10.2015.
DA Den Europæiske Unions Tidende C 112/33

Rettens dom af 17. februar 2017 — ASPLA og Armando Álvarez mod Den Europæiske Union

(Sag T-40/15) (1)

((Ansvar uden for kontraktforhold - præcisering af stævningen - forældelse - formaliteten - artikel 47 i chartret om grundlæggende rettigheder - rimelig sagsbehandlingstid - materiel skade - renter af det ikke-betalte bødebeløb - omkostninger til bankgaranti - årsagsforbindelse))

(2017/C 112/45)

Processprog: spansk

Parter

Sagsøgere: Plásticos Españoles, SA (ASPLA) (Torrelavega, Spanien) og Armando Álvarez, SA (Madrid, Spanien) (først ved advokaterne M. Troncoso Ferrer, C. Ruixó Claramunt og S. Moya Izquierdo, derefter ved advokaterne M. Troncoso Ferrer og S. Moya Izquierdo)

Sagsøgt: Den Europæiske Union, repræsenteret ved Den Europæiske Unions Domstol (først ved A. Placco, derefter ved J. Inghelram, Á. Almendros Manzano og P. Giusta, som befuldmægtigede)

Intervenient til støtte for sagsøgte: Europa-Kommissionen (ved P. van Nuffel, F. Castilla Contreras og C. Urraca Caviedes, som befuldmægtigede)

Sagens genstand

Påstand støttet på artikel 268 TEUF med henblik på at opnå erstatning for den skade, som sagsøgerne angiveligt har lidt som følge af varigheden af proceduren for Retten i forbindelse med de sager, der gav anledning til dom af 16. november 2011, ASPLA mod Kommissionen (T-76/06, ikke trykt i Sml., EU:T:2011:672), og af 16. november 2011, Álvarez mod Kommissionen (T-78/06, ikke trykt i Sml., EU:T:2011:673).

Konklusion

1) Den Europæiske Union, repræsenteret ved Den Europæiske Unions Domstol, betaler en erstatning på 44 951,24 EUR til Plásticos Españoles, SA (ASPLA) og en erstatning på 111 042,48 EUR til Armando Álvarez, SA for den materielle skade, som disse selskaber har lidt på grund af overskridelsen af den rimelige sagsbehandlingstid i de sager, der gav anledning til dom af 16. november 2011, ASPLA mod Kommissionen (T-76/06, ikke trykt i Sml., EU:T:2011:672), og af 16. november 2011, Álvarez mod Kommissionen (T-78/06, ikke trykt i Sml., EU:T:2011:673). Hver af disse erstatninger forhøjes med udligningsrenter, der beregnes fra den 27. januar 2015 og indtil afsigelsen af denne dom, med den af Eurostat (Den Europæiske Unions Statistiske Kontor) konstaterede årlige inflationsrate for den pågældende periode i den medlemsstat, hvor disse selskaber er hjemmehørende.

2) Hver af de i punkt 1) ovenfor nævnte erstatninger forhøjes med morarenter fra afsigelsen af nærværende dom, og indtil det fulde erstatningsbeløb er blevet betalt på grundlag af den sats, som er fastsat af Den Europæiske Centralbank (ECB) for dennes vigtigste refinansieringstransaktioner, forhøjet med to procentpoint.

3) I øvrigt frifindes Unionen.

4) ASPLA og Armando Álvarez på den ene side og Unionen, repræsenteret ved Den Europæiske Unions Domstol, på den anden side, bærer deres egne omkostninger.

5) Europa-Kommissionen bærer sine egne omkostninger.

(1) EUT C 89 af 16.3.2015.
2)

Batmore Capital Ltd tilpligtes at betale sagens omkostninger, herunder de nødvendige omkostninger, som Univers Poche har afholdt i forbindelse med sagen for EUIPO’s appelkammer.
1)

Kommissionens gennemførelsesafgørelse (EU) 2015/103 af 16. januar 2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres, for så vidt som den vedrører Rumænien.